PlERO BRESSAN 

Gaburo 

Co ère en balin, 
doi sgrinfe de pemi 
sonadi da poc 
gaburo son ndat, 
en luster bonora 
de piena fardima 
aon ciapà la coriera 
ben prest de matina; 
mè ronca poreta 
me à stret al sò cuor, 
tra lagreme sgionfe 
e piene d'amor. 
E al mè barba Nane 
con tanta reson: 
"te daghe el me bòcia 
e porteme en om". 
E sul bareghel 
tacà a n finestrin 
vardee le me crode 
sparier pian pianin. 
E negra na gheba 
insieme a 1 ciuf ciuf 
sentie in te 1 mè stomego 
1 odor de 1 paius. 
La berna caiea, 
e n mondo pi scur 
1 vedee par de fora 
scondü drio n gran mur. 
Lasà 1 bareghel 
su la goba la craz 
con bozole e busna, 
la caora su n braz. 
Nca ncoi me ricorde 
la prima pigada 
là in mez a 1 paius, 
na not lagremada! 
Da n busc a quel altro 
1 è da sbatociar, 
tinpelar fin tardi, 
fenier de inpaiar. 
L ê i veri ricordi 
che i torna a la ment 
de n vecio mestier 
portà via da 1 vent. 

(Gosalt) 

Andrea Da Cortà 
La soriza e la bariza 



Era n ota na soriza 
che ciantea su na bariza. 
Dute cuante a bocia verta 
destirade su na cuerta 
i starea dure a scoltà 
chesta guos da tuoi al fià. 
Ma no 1 era nia da fèi, 
solo rime sul formèi 
frico, vecio, opur coi bus 
na delizia pal sò nas 
carche viado, no da spes 
dughe o iat da tuoi pal nas 
ma 1 pensier de chel disnà 
1 ecuilibrio i fa mancià 
sul pi bel de sta ciantada, 
co la nota gorgolada 
la soriza la fa n 'solo 
che la peta do sul siolo 
la bariza revesada 
rodolea do par la strada 
come n colpo de canon 
la se sfasa su n peron. 
La soriza a dile dute 
la destira le zatute 
pal gran colpo e pal teror 
s'a fermà 1 sò puoro cuor. 
La sò guos da in chela di 
no se 1 a sientesta pi. 
Par la dente de la vila 

I ê stà propio na gran bila. 
Con turibolo e feral 

i t'i a fato I flineral 
torz che fuma, ega santa, 
e la dente dos che cianta 
dute cuante in portesion 
propio come la pasion. 

I I a scorta via in Noere 
con parsora cuatro pere 
de cianepa doi garniei 
e na lun de bon formèi 
tre ramute de bodis 

e na scrita che la dis 
"Pausa ca chela soriza 
che ciantea su la bariza". 

(Pozale) 

Marco Dibona Moro 
San Martino del Carso 

Inze l valon de l brascion solo, ai 27 de agosto 1916 



De chesta ciases 
no n'è restà 

che calche 
pestuzo de muro 

De tante 

che i èa con me 

no n'ê restà 
gnanche chel tanto 

Ma inze 1 cuor 
no mancia na crosc 

L ê el mè cuor 

el paes pi martorisà 

(da Giuseppe Ungaretti, Anpezo) 

Paris at night 

Tre forminantes inpizade 
un dapò chel outro, di note 
el prin par vede duto el tò vis 
un outro par te vede i oce 
'1 ultimo par vede ra tò bocia. 

E duto el scuro 
par recordà chesta robes 
intanto che te strenso 
intrà i mè braze. 

(da Jacques Prevert, Anpezo) 

DlEGO GAMBA 

Insuda sa Pecol 

Bisaboe negre de corf, 
tareen davant casa. 
Gaf e rui 
pasui de aive. 

Istà 

Di inte a Bragareza 
par mez chi tabiai, 

vardà in su e fà a fenta 
de senti ancora chel stof 
de caura e menta. 

Fardima 

Rosa la füoia 
dala la dasa. 
De sot e de sora 



neole che pasa. 



Inver 

Di darè an triolet 
col sool che beca 
i üoge, e nef 
fin inte i cauzet. 

Triol scondü 
cauze de zisina. 
Sool che beca 
i üoge. 

(Zoldo) 

Maria Pais Bianco 
Volarae ronpe 1 mè pan ... 

Volarae ronpe 1 mè pan 

apede chi che me a idiou a pasà la strada 

con tanta creanza, se no, sarae tomada . . . 

Volarae ronpe 1 mè pan 

apede chi che come me a tanto stentou, 

ma a senpro avü 1 Signor che lo a idiou . . . 

Volarae ronpe 1 mè pan 

apede chi che vien volentiera a ciatame, 

a vede se êi magnou, o se êi fame . . . 

Volarae ronpe 1 mè pan 

apede chi che a pasienza de sentime parlà, 
magare a ston, ma che sa scohà . . . 

Volarae ronpe 1 mè pan 

apede chi che me recorda la mea doventü, 

che me saluda e dis: "Varda de stà su" . . . 

Volarae ronpe I mè pan 

apede chi che a ciasa 1 Signor me vien a portà, 

porcè che 1 me consola e 1 me fèi resusitià . . . 

Volarae ronpe I mè pan 

apede chi che n'autra di prearà por me, 

fm da ades iò ve digo: GRAMARZE'. 

(Auronzo) 

Adeodato Piazza Nicolai 
La stazion de Cialauz 

Tel bar de la stazion scolto musica rap 



me magno n panin col formai e la mortadela 

beo coca cola. Sone a Cialauz o sone a Chicago? 
Sento puoca diferenza. Tra tante parole taliane 
sauta fora calche una de ladin ma 1 è cossi rare 
che le somea stranberie o meo come le anguane 
de Lagole. Da la radio sbrissa fora na canzon 
belo sentida tante ane fa. Autro che identità 
linguistica minoritaria. Duto 1 mondo è conpai. 
No conta se son naseste in Cadore o te la Colombia . . . 
Son ca che scolto na canzon americana: "Fow owe 
your soul to the company store..." Chi èse che capise 
che 1 vuò di: "te as vendesto l'anema al tò paron... ?" 
parole che reverbera dai mure del bar de Cialauz. 

(Vigo) 

Gabriele Riva 
Valch in pi 

Bonora, 

cö 1 paes el è ncora indormenzà, 

cò i pra i suda ncora de la guaz 

e se sent solche n oselet ciamà "mama", 

se te alza la testa e te varda pi n su 

te vedarà de bot inpizase le crode, 

le ponte ciapà per prime color 

e pò, senper pi n dö, 

tut el rest vestise de ardent. 

Onbrie che se scurta, neole che scanpa; 

el bosch el se deseda e la val la ghe cor drio. 

Meodi, 

le canpane le ciama. 

Corè, corè, 1 è ora de magnà! 

L'aria de fora la misia i saor; 

de polenta e de dasa, de formai e de fen. 

Da le burele anter le case e fin fora in cao 

na parola nö sgola, tut intom tas. 

Ma se te scolta polito e te proa a serà i oci 

zento e pi vers nö i tira mai 1 fià. 

L è chei de 1 Signor che fa move 1 vent, 

che fa crese i fior e che scolta 1 tò Olè. 

Inbrunis, 

i gri i te lo dis. 

Se stusa le crode, per ultime le zime. 
Da i canaloi riva n aria tant fina 
da fa sgorlà i dent e 1 cor dal de inte. 
Nö basta i spizoi, le creste e i valin, 
ghe ol valch in pi per feni na dornada. 
Scolta ogni tant chel che dis el tò cor: 
fon come i nos mont, ston tuti tacadi. 



olonse n gran ben e ason pasà 1 vent. 
El rest de la berta el la contarà 1 tenp. 

(Oltach) 

LORIS Serafini 

I stranbiez d'i nost paes (Piciol matez su le usanze starleche che se caluma al di d'ancoi nte la 
Val de 1 Biois) 

Nosacande, nosacai 
ai sentü mi n di descore 
de noseche burt travai, 
de nosaul zerte malore. 
De na cubia el me contea 
che la usea rajonà 
e daspes pò la breghea, 
soratut daspò trincà: 
par dasen su tante robe 
nia no 1 era no falà, 
ma pi tenp mi no ve robe 
e sta dent ve ase scoltà. 
"Fuse mi ente sta mesa 
pi nogugn no restarave 
e darè na bela sfesa 
tuti inte i ficarave". 
"Ti si, Tone, t'es senzier, 
te la vede da 1 vers dret: 
avon sol da fai dover 
a i nost siori malandret"! 
"Mi laore, lori i magna, 
no i vadagna, ma i fa schel 
e i a saldo na magagna: 
paga un e cioli trei"! 
"Ma mi si che I desfarave 
sto govemo de vediei 
e su i alber tacarave 
sta gran cubia de porziei"! 
"Noi sion pochi, vosto chè, 
cognesane se sturtà, 
cosi po voi vedarê 
la fin burta chi a da fà"! 
Disto chè, orpo debio, 
mi nte n manec ciaparave 
e de teghe nte 1 dadrio 
el sò cul mi npienirave"! 
"Lori i strusia masa poc, 
da I sudor i è desusai, 
ma de schei i a senper foc, 
la no i ê no ntardivai"! 
"Le luganeghe picade 
e i viaz estra n pi pagai, 
i ghe n conta de tonade 



a noi pore ndormenzai"! 

Slonga, scurta e tinonea, 

i a pensà a na soluzion, 

e no stè avei maredea 

se i a vert en nof bozon. 

"E no 1 ê no na monada 

se dison che aon reson 

clie la dent la è tant cruziada 

da sti gran sparonzonogn. 

Somea fin clie laora smauz 

sie venü en nof pecà, 

e se conpra su chi sgnauz 

che te fa domai ngrasà. 

L ê na granda mincionada 

a 1 Caselo nazional 

che parfin cavia a Valada 

I ê pi vache che n Canal"! 

"Nte 1 paes che 1 gran Piovan 

om e candole a sturtà 

stale voite par tut 1 an, 

gnanca ciorle 1 è resta. 

Ma sarielo poc da ride 

come fuse n bel matez; 

asè fin che mi ve dighe 

che capis de pi en pez. 

Siega canp e fruga fauz 

e laora n pi debant 

par sti rogne de scarauz 

da n burt zef che par piandant. 

E ti proa se t'es bon 

a di a vende 1 fen madur: 

varda po che nte 1 gaon 

no te 1 bute de segur! 

Se po a fonc t'es 'sià par di 

varda che no sie de mercol 

parche po te sa nca ti 

che n chel di ogni fonc vien svergol. 

Tut cognon pasà par Roma 

e 1 è chest el pi gran mal; 

se tafat 1 è drio che 1 toma 

ghe n pais daspò sta val. 

Parche noi cater cauzogn 

sion cenui da chi falache, 

i ne crez di zavatogn 

bogn domai a ceni vache. 

Ma se oton el nost descore 

su i forest e zerti slac, 

zerta sort de secaore 

che sarie da trà nte n lac, 

disarai che da rostogn 

se vez dent che ausa tant 

a fai i pore pantalogn 



par ciapà su tut debant. 

I è canaole piegn de schei 
ma po nia no i vol pagà, 
i te capita n dotrei 
e 1 paes i vol canbià. 
No i vol pi che t'i desede 
dadoman co 1 canpanon, 
i te trata come fede: 
"chilò fon chel che volon!" 
I te luga co i scarpet 
par la ota di Lastei, 
sponta fora nfin i det 
e daspò i a mal a i piei. 
Zerti stof de zerte siore 
che te fa tra sü 1 figà, 
che par ele par degnore, 
ma ti proa mo a snasà?! 
Co t'es inte par sti bosc 
par sta n pas par calche cin 
e te sente os da rosc: 
i è segur drio n per de pin! 
Ve sparagne de ve di 
che chi ase nte sti troi, 
pò diseme se saori 
dè a zarpi i vost pezoi! 
E moi, giasene e garnete, 
stropacui e asie e fraghe, 
vedovele su le tete 
e po 1 rest ente le braghe. 
E debot po ti te vede 
par cal loc ch'i è pasai, 
gramazè e bon sarevede 
a i paesagn tardif lugai. 
Nia no i vif no polinpont 
a fa tant i sparagnogn, 
e co i pasa 1 ultim pont, 
la no i pos fai i tornazogn! 
Ma 1 è ora oramai 
de sti coss che noi tasone 
e valc auter disarai, 
de segur no conte s'cione! 
L ê venü da n pez l'usanza 
de se vede pore gram 
e se crez de avei creanza 
a descore par talian. 
No ve dighe che spegaz 
che ven fora inte par mez, 
e dasen te toma i braz: 
el descor mejo n scavez! 
Cosi i pensa de ese grant 
e descore da dotor, 
ma no i sa po di diant. 



i ghe n dis de ogni color. 

Somea fin ch'i se vargogne 
de 1 descore d'i nost veje 
e i npienis de zento ogne 
sti tosat nte le fameie. 
E sti boce che avarali 
se nia noi no ghe nsegnon 
e a 1 paes se tacarali 
se perdion le tradizion? 
Ma asê che mi ve conte 
de valc auter ncora n freo, 
disarai de mese onte 
e barufe par en scheo. 
I stranbiez de sti paes 
si vez beleche da 1 poc 
co suzede che daspes 
se fa beghe par en loc. 
Se ti n termen dü te frache 
cater schei en cin pi stort: 
da sperà che no i la tache, 
de segur t'a fat en tort! 
Se te ntive calche sas 
e te 1 caze en freo pi n cà, 
cente po da cont el nas 
se ti ntier te 1 vol catà! 
Che se luga chel de là 
de segur ti t'es en faos 
e par fenta te a falà 
par dora de pi la faoz! 
Ma n ocor che zavariede 
par savei faziende straze, 
se stê chiet e volê ziede 
mi ve n conte de pi paze. 
Ai sentü che n nof filò 
1 e da poc en ca tacà; 
no credê, veni mo po, 
no ve faze mio matià! 
"Taie, legne, doi ridole, 
ronconele e manarin, 
calche laz e dotrei spole 
e daspò doi nof lodin" 
Sto bel valc se sent descore 
co valgugn I fa 1 ultim viaz 
e i starave là doi ore 
se no i fuse a Vendramaz. 
I parent i pianz ladin, 
el Piovan dis su rosare, 
e chi auter: "Da ca n cin 
dirai su par chele vare". 
Somarende mi, Signor, 
che comedie da valdio 
che chi vif drio chi che mor 



i fa su tut en desio. 

Ma dison che la ntenzion 
no la sconz po nia de ruo, 
ma clie val I è I'inpresion 
che se frache du caruo. 
Donca lora I'ê lugada 
che su tut enfin sturtone, 
de sta longa slomenada 
volarê che la mocone! 
Tanti vez avon vedü 
chi ne basta par sta bota, 
fursi masa ai descoru, 
calche cin 1 ai dita zota! 
Ma sto piciol mè matez 
a valgugn el conferis; 
e sarà anca chi vez 
valc de biot da ride fis. 
Noi ason stà la i nost ugn 
e se n don a i nost dafai, 
che no vede pi nogugn 
che ave i voge desedai. 
Sarevede, gramazê 
e scuseme de I tenp pert; 
ve ase di, se voi volê, 
che ogni bronza ve ai descuert! 

(Canal) 

Aldo De Lotto 

Un cadorin e un ampezan 

Ciameme ladro ciameme asasin 
ciameme duto ma no cadorin 
Par tante ane i n'à cenesto lontan 
iò co 1 todesco e tu con chel talian 
iö co I todesco e tu con chel talian 
Un cadorin e un ampezan 
soldade contro col s-ciopo n man 
Un cadorin e un ampezan 
cosi vesine epur cosi lontan 
cosi vesine epur cosi lontan 
Un Alpenjàger contro un vecio Alpin 
la stesa sgnapa, steso goto de vin 
un sbara Staier, un col Novantun 
par una guera che no vinze nisun 
par una guera che no vinze nisun 
Un cadorin e un ampezan 
soldade contro col s-ciopo n man 
Un cadorin e un ampezan 
cosi vesine e pur cosi lontan 
cosi vesine e pur cosi lontan 
Un cadorin e un ampezan 



soldade contro col s-ciopo n man 
Un cadorin e un ampezan . . . 

(Domeie) 

BORTOLO DE VIDO PERUTO 
AN lATE E LA SORIZES 

leni fora, sorizes ! al dis an iate 

che no 1 magnaa pi da an mes. 

A costo da pasà par mate 

conbaton insieme pi da spes. 

Aon da ese unide, come fradiei 

Pan e laoro, a dute la sò libertà! 

E bucion ia forfes e cortiei! 

Conbaton insieme par la dignità. 

Na soriza scota e intende: 

Se da la paroles pason ai fate 

1 ê tenpo de se conprende, 

e la rua dante al iate: 

clie al la vede e al ien visin: 

Dute libere, si, al digo da n bel tin, 

ma tu su la tò onges te as la cragna, 

Ca no se può! E co an bocon al se la magna ... 

L'ESAA 

"Anche iò golarae la pas", 

disea na esaa a n soutaruco 

"al laoro 1 è bel e al me confas 

al me piase anche se no 1 ê duto. 

Ma fin che su la tera 

i ê tante che parla de guera 

tieno senpre pronto al spuntion, 

che 1 ê mè, me 1 à dà Chel lasü in son. 

(da Trilussa, San Vido) 

MARCO DmONAMORO 

Nadà 

Napoli ai 26 de dezenbre del 1916 

No n'ei voia 
de me bicià 
inze un jen 
de strades 

Ei tanta 
stracheza 
su ra spales 

Lasciame coscita 

algo 

poià 



inz'un 
cianton 
e dejmenteà 

Ca 

no se sente 
outro 

che el cioudo bon 
Stago 

co ra cuatro 
ciamuletes 
de fun 
del larin. 

(da Giuseppe Ungaretti, Anpezo) 
Tesele Michielli Hirschstein 

El PARLÀ CO NA STÈLA 

Sote ra volta del ziel 
duta zeleste, 
na stèla lujente 
stanote ra s'à confidà. 

Casü no son sola, 
ei tanta soreles intorno, 
vedon 'sò duto 1 mondo 
co 1 nosc 'siro tondo. 

Duto seren e ceto: di note 

zernon fora i site pi biei 
par conpari e luji 
senpre de pi. 

Ma pasa na neola 
duta fugada, 
ra sconde ra stèla 
e ra sò ciacolada. 

Na folada de vento 
spaza via duto, 
toma el seren 
su ra volta del ziel. 

Ra stèla lujente 
ra me saluda: 
Bonora min vado 
da ra volta de 1 ziel, 
saludo ra 'sente 
clie se vo ben! 
(Anpezo) 



Adeodato Piazza Nicolai 
Meditazion 

È 1 diese de maio co le zime 
de le crode ncora dute bianche 
come che fose genaio; na ota 
le cuatro stagion le ruaa pi giuste 

ades no se sa pi cuanche betese 
1 capoto o portà le braghe curte, 
se di a ciatà i radice o di a cazà 
i conice. L sol se fa vede senpre 

de manco, la pioa ne bianda ogni di 

finchè la mufa ne nsemenise. E guai 
a chi che se lamenta: i è condanade 
a magnase n bocòn de polenta. 

Chisà come son ruade a chesto punto 
col mondo che va sote sora nveze 
de feise 1 solito girotondo, coi ritme 
che dute capia, al posto de chesto casin 

che scasma parfin le ruode dei mulin 
e nrudinise le spere dei nostre arloie 
finchê no saon pi se son a luio o febraio 
e se vedon 1 Ajamola inveze del Tudaio. 

(Vigo) 

Franco Regalia 
muteaspietà 

Come spetador nsonide 

davante al palco 

che, de longo via, se chipa 

al piurà ledier 

de na moral smagrida 

Reston mute a spietà 

n fros verdo 

e 1 ciastelin daspò de la tanpesta. 
Ma ntanto al cuor 
se fa siera 

(Laio) 



Gabriele Riva 
Fret, inte 

Invern, 

co te ne ardonz i barch 



cori drio le nose peche, 
zenza balegàne i pie. 

Scuerdene de bianch 
e ingiaza pur i vieri 

0 ziga a tuta os, 

zenza mai insordine i cor. 

Shsa le gavade, 
sbrisa anter le sfese 
e brusa i ort e i pra, 
zenza ne scotà le man. 

Grata, strisa e mordi, 
sbrega, sgrinfa e ongia. 
Ma asene polsà, 
vive in pase e tirà 1 fià. 

Che 1 cin che aon de inte 
el reste cah e bon. 
De fora, tut d'intorn, 

1 ê masa fret e sòn. 

(Oltach) 

La mula e la rossa 

(doi caure che sa chel che le dis) 

Rossa: 

Ciò mula andö vasto 
de chela caiuda? 
Fermete e scolta 
magna sta fiuda 
sto pugn de parmors 
sti cuatre lavaz 
e davant de doman 
te tome du bas 
slanghida da fam 
inte mez al ledam! 
Con chel che i te mena 
a magnà sti sfondrai 
se no te te range 
an sin per sti prai 
co i te para a le zinch 
sul pi bel del istà 
1 è poco da ride 
1 è puoch da parlà: 
al lat int'i comi 
al tol su e 1 sen và! 



Mula: 

T'as mile resoign 



ma se vegn al guardian 
al ne caza la multa 
tant cua che sun pian; 
noiautre no sion 
le fede del Gino 
no le sante protete 
del Nume . . . divino, 
che svangare le püol 
per canp e per prai 
senpre vedude 
ma tocade po mai, 
parone espoteghe 
de Ron de Ghedina . . . 
ma I ê meio che tase 
son senza brondina 
no n'ai canpanel 
son tant puareta 
inte stala i me cagna 
de füora i me peta 
e 1 Matio guardian, 
sto nato d'un can, . . . 
1 ê propio cossi, 
al 1 à fissa con mi. 

Rossa: 

Calmete, mula; 
ragiona, te vede, 
la colpa no n'ê 
de chi che te crede: 
al Matio guardian, 
puaret anca iel, 
se I ê par sa cont 
al no te storde un cavel. 
L è stat costringiü 
a scomenzà fà cossi 
e piantà la baraca 
e tol su e sen di. 

Mula: 

E del rest te dirai 
forse doman 
i ê dà na pedada 
al perde sa pan; 
al Comun de Zopè 
1 è an cativo paron 
al riconpensa de zerto 
con en bon spedazon; 
no i ela tocada 
al Paulin de Zubiana 
al Mache e tainc' autre 
ai mistri pi bogn? 
Con zerti parogn 



la toca cossi; 

anche chi da le vache 

la i è tocada ben bela 

a cogni se reduse 

a fà 1 fomiai inte padela; 

na comare polito 

an maestro che sà 

i no 1 vol se 1 no beve 

e se 1 no sà s'inciocà; 

co la stessa moneda 

col cuart e la meda 

i se conpra e i se vende 

i se stima e i se defende: 

trei furbi, cuatre stanpiogn, 

un sol co la barba, 

chi autre barboign; 

e noiautre giolate 

inte cheste zavate 

aon bü da tomà! 

Rossa: 

Ades te n dighe an autra: 
ai sentü che al sbraghesson 
1 à già dit che 1 an che vegn 
i ne sera inte casson 
e se 1 dis chel (che vosto?) 
na tirada inte chel spac 
e chi autre i bate 1 tac 
cossi come 1 vol iel ! . . . 
Giopin giopin giopela 
dodes popi e na cordela 
tirada con trei maign 
eviva i tananaign . . . 

Mula: 

Ti t'as nia da ride 

ma mi me seca 1 ure 

a vede zerte robe 

a senti zerte bravure; 

co pense a chi tondiei 

a chi cuatre rodolam 

vorave i avè inte man 

da ie dà int'i zerviei; 

davant de te molà 

i te smoca le onge 

che no te abe da gratà! . . . 

Chi de Comun che toca? . . . 

No n'è na novità, 

ma le maign su la zoca 

i avarave da i poià; 

se i fosse come mi 

garantisse in trei di 



in cuatre e cuatr'oto 

che chel de la Maria del Loto 

metarave a comandà 

e son zerta e segura 

de l'onesta fegura 

e no n'avessone pi 

na piatola inte 1 ciap 

che ne fa piande cossi; 

ma che vosto di a 

1 ê n paes de stanpiogn 

che se laga dugolà 

come tainc de torondign: 

ignier perchê i era negre 

incüei che i ê invinai 

anzi dute tacolai 

secondo la ocasion 

e se ne rua su 

ogne tant calche cagnon 

co la scoa a spazà su 

se anpis anche 1 cason; 

e i vol esse pagai 

e pò che si à magnai 

i pez sion stade noi . . . 

Mula: 

E su con sti mandati 
e dü co sti tondiei 
e chi autre mandolati 
a bate i marciapiei. 
Giopin giopin giopela 
dodes popi e na cordela 
tirada con trei maign 
in barba ai tananaign; 
e cresce e cres la panza 
se conpra a balanza 
e se vende a mesura 
infin che la dura 
e infin che la và, 
Giopin, giopin, giopà. 

Rossa: 

Ades po te dirai 
che dute in general 
chi che ne voleva mal 
al Signor i à castigai; 
per cont ch'i ne daghe 
per cont ch'i ne mande 
i no rimedia piaghe 
nê i ne salva fronde 
e dute cuanc' i sà: 
andö che la è stada 
1 aiva la püol tomà; 



e alora me console 

a nome de le giole 

de la fin che i à da fà! ... 

Ma ades 1 è ruà 1 guardian 

e 1 ê bon de ne pegnolà! . . . 

La caura de la Alba e chela de la Mussica 



(Zopè) 



